

2


LIETUVOS RESPUBLIKOS
BIUDŽETINIŲ ĮSTAIGŲ DARBUOTOJŲ DARBO APMOKĖJIMO IR KOMISIJŲ NARIŲ ATLYGIO UŽ DARBĄ ĮSTATYMO NR. XIII-198 1, 4, 5, 6, 8 IR 9 STRAIPSNIŲ PAKEITIMO
ĮSTATYMAS

2024 m.                        d. Nr.
Vilnius

 straipsnis. 
Pakeisti 1 straipsnį ir jį išdėstyti taip:
„ straipsnis. 
. Šis įstatymas nustato biudžetinių įstaigų darbuotojų, dirbančių pagal darbo sutartis (toliau – darbuotojai), darbo apmokėjimo sąlygas ir dydžius, darbuotojų pareigybių lygius ir grupes, veiklos vertinimą (kasmetinį ir neeilinį), skatinimą, materialines pašalpas, taip pat įstatymų pagrindais sudarytų komisijų (grupių, tarybų, Teisėjų garbės teismo, darbo arbitražo, Lietuvos mokslo tarybos valdybos ir ekspertų komitetų), finansuojamų iš valstybės ir savivaldybių biudžetų (toliau kartu – komisijos), pirmininkų, pirmininkų pavaduotojų ir narių (toliau – komisijų nariai) atlygį už darbą.
. Šis įstatymas netaikomas:
) valstybinių mokslinių tyrimų institutų, veikiančių kaip biudžetinės įstaigos, vadovams, vadovo pavaduotojams, moksliniams sekretoriams, mokslo darbuotojams ir kitiems tyrėjams;
) Lietuvos Respublikos diplomatinių atstovybių, konsulinių įstaigų, atstovybių prie tarptautinių organizacijų, specialiųjų misijų darbuotojams;
) asmenims, su kuriais Lietuvos Respublikos užsienio reikalų ministerija sudaro delegavimo sutartis pagal Lietuvos Respublikos asmenų delegavimo į tarptautines ir Europos Sąjungos institucijas ar užsienio valstybių institucijas įstatymą;
) vystomojo bendradarbiavimo projektuose dalyvaujantiems darbuotojams;
) pagal biudžetinės įstaigos sudarytas bendradarbiavimo sutartis su tarptautinėmis ar Europos Sąjungos teisės aktais įsteigtomis institucijomis veikloje dalyvaujantiems darbuotojams;
) gydytojams rezidentams, gydytojams odontologams rezidentams ir veterinarijos gydytojams rezidentams;
) komisijų nariams – teisėjams, prokurorams, kitiems valstybės pareigūnams, taip pat kitiems komisijų nariams, jeigu komisijų veiklą reglamentuojančiuose įstatymuose nenurodyta, kad jų darbas apmokamas šio įstatymo nustatyta tvarka;
) Valstybės kontrolės darbuotojams;
) Lietuvos banko tarnautojams.
. Šio įstatymo II ir III skyriai netaikomi komisijų nariams.“

 straipsnis. 
Pakeisti 4 straipsnio 4 dalies 4 punktą ir jį išdėstyti taip:
„) specialieji reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija ar kiti specialieji reikalavimai) ir yra būtini priskirtoms funkcijoms vykdyti;“.

 straipsnis. 
. Pakeisti 5 straipsnio 1 dalies 5 punktą ir jį išdėstyti taip:
„) kintamoji dalis, jeigu ji numatyta darbo apmokėjimo sistemoje ir skiriama darbuotojui šio įstatymo ir darbo apmokėjimo sistemos nustatyta tvarka, atsižvelgiant į jo veiklos vertinimą, taip pat kitais darbo apmokėjimo sistemoje numatytais atvejais.“.
. Pakeisti 5 straipsnio 3 dalį ir ją išdėstyti taip:
„. Kintamoji dalis gali siekti iki 40 procentų pareiginės algos, o nacionalinių ir valstybinių kultūros ir meno įstaigų darbuotojams, kurie viešo spektaklio, koncerto ar kito renginio metu atlieka profesionaliojo scenos meno kūrinius ir kurių pareigybių sąrašą tvirtina kultūros ministras (toliau – nacionalinių ir valstybinių kultūros ir meno įstaigų atlikėjai), – iki 160 procentų pareiginės algos.“

 straipsnis. 
. Pakeisti 6 straipsnio 4 dalį ir ją išdėstyti taip:
„. A1 lygio pareigybių pareiginės algos koeficientai darbo apmokėjimo sistemoje didinami 20 procentų, palyginti su to paties lygmens (pakopos) pareigybėmis, kurių pareigybės aprašymu priskirtoms funkcijos vykdyti nereikalaujamas magistro kvalifikacinis laipsnis (išskyrus biudžetinių įstaigų vadovus).“
. Pakeisti 6 straipsnio 7 dalį ir ją išdėstyti taip:
„. Biudžetinės įstaigos darbuotojo pareiginę algą pagal darbo apmokėjimo sistemoje numatytus kriterijus ir pareiginės algos dydžius nustato darbuotoją į pareigas priimantis asmuo.“
. Pakeisti 6 straipsnio 8 dalį ir ją išdėstyti taip:
„. Biudžetinės įstaigos darbuotojo pareiginė alga, nustatyta pagal šio įstatymo nuostatas ir biudžetinės įstaigos darbo apmokėjimo sistemą, sulygstama darbo sutartyje. Pareiginė alga, išskyrus šio įstatymo 7 straipsnyje nurodytus darbuotojus, keičiama (nustatoma iš naujo) darbo apmokėjimo sistemoje numatytais atvejais. Šio įstatymo 7 straipsnyje nurodytų darbuotojų pareiginės algos koeficientas turi būti keičiamas (nustatomas iš naujo), pasikeitus darbuotojo pareiginės algos koeficiento nustatymo kriterijams, nurodytiems šio įstatymo 2 priede ir (arba) darbo apmokėjimo sistemoje.“

 straipsnis. 
Pakeisti 8 straipsnio 2 dalį ir ją išdėstyti taip:
„. Priemokų suma, nurodyta šio straipsnio 1 dalyje, negali viršyti 80 procentų pareiginės algos. Šios dalies nuostatos netaikomos mokytojams ir pagalbos mokiniui specialistams.“

 straipsnis. 
. Pakeisti 9 straipsnio 9 dalies 3 punktą ir jį išdėstyti taip:
„) biudžetinės įstaigos darbuotojas (išskyrus biudžetinės įstaigos vadovą) gali būti perkeliamas į darbo apmokėjimo sistemoje pagal pareigybių pakopas nurodytas aukštesnes biudžetinės įstaigos darbuotojo pareigas toje pačioje biudžetinėje įstaigoje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba“.
. Pakeisti 9 straipsnio 11 dalies 2 punktą ir jį išdėstyti taip:
„) biudžetinės įstaigos vadovas ar darbuotojas gali būti perkeliamas į darbo apmokėjimo sistemoje pagal pareigybių pakopas nurodytas žemesnes pareigas toje pačioje biudžetinėje įstaigoje, jeigu tai neprieštarauja Viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba“.
. Pakeisti 9 straipsnio 12 dalies 3 punktą ir jį išdėstyti taip:
„) biudžetinės įstaigos darbuotojo prašymu perkelti jį į darbo apmokėjimo sistemoje pagal pareigybių pakopas nurodytas aukštesnes (išskyrus biudžetinės įstaigos vadovo ar jo pavaduotojo) pareigas;“.

 straipsnis. 
Šis įstatymas įsigalioja 2025 m. sausio 1 d.



Skelbiu šį Lietuvos Respublikos Seimo priimtą įstatymą.



Respublikos Prezidentas



